CELEX: 62014FN0047
Language: da
Date: 2014-05-20 00:00:00
Title: Sag F-47/14: Sag anlagt den 20. maj 2014 — ZZ og ZZ mod Kommissionen

7.7.2014   
            
            
               DA
            
            
               Den Europæiske Unions Tidende
            
            
               C 212/47
            
         Sag anlagt den 20. maj 2014 — ZZ og ZZ mod Kommissionen
   (Sag F-47/14)
   2014/C 212/62
   Processprog: fransk
   
      Parter
   
   
      Sagsøgere: ZZ og ZZ (ved advokat S. Orlandi)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af afgørelserne om overførsel af sagsøgernes pensionsrettigheder til Unionens pensionsordning, hvorved de nye almindelige gennemførelsesbestemmelser til artikel 11 og 12 i bilag VIII til tjenestemandsvedtægten fandt anvendelse og om, at Kommissionen tilpligtes at betale erstatning til sagsøgerne for det tab, de har lidt på grund af den forsinkede behandling af deres ansøgninger om overførsel af deres pensionsrettigheder og som følge af anvendelsen af de almindelige gennemførelsesbestemmelser til artikel 11 i bilag VIII til vedtægten af 3. marts 2011 i stedet for vedtægten af 28. april 2004.
   
      Sagsøgernes påstande
   
   
               —
            
            
               De almindelige gennemførelsesbestemmelsers artikel 9 erklæres ulovlig og ikke anvendelig på artikel 11, stk. 2, i bilag VIII til vedtægten.
            
         
               —
            
            
               Afgørelserne af henholdsvis 15. og 24. oktober 2013 om godskrivelse i henhold til de almindelige gennemførelsesbestemmelser til artikel 11, stk. 2, i bilag VIII til vedtægten af 3. marts 2011 af de af sagsøgerne erhvervede pensionsrettigheder inden sagsøgernes tiltræden af tjenesten, som blev truffet i forbindelse med disse rettigheders overførsel til pensionsordningen i Den Europæiske Unions institutioner, annulleres.
            
         
               —
            
            
               Kommissionen tilpligtes at betale erstatning til sagsøgerne for det tab, de har lidt på grund af den forsinkede behandling af deres ansøgninger om overførsel af deres pensionsrettigheder og som følge af anvendelsen af de almindelige gennemførelsesbestemmelser til artikel 11 i bilag VIII til vedtægten af 3. marts 2011 i stedet for vedtægten af 28. april 2004.
            
         
               —
            
            
               Kommissionen tilpligtes at betale sagens omkostninger.